Nick Walker (ikertzailea)

Nick Walker estatubatuar ikertzaile eta idazlea da, neuroqueer terminoa sortzeagatik ezaguna, baita neuroaniztasunaren paradigmari egindako ekarpenengatik ere. Psikologia somatikoa, psikologia transpertsonala, queer teoria, neuroaniztasuna eta sormena aztertzen ditu. Kaliforniako Ikasketa Integralen Institutuko (CIIS) irakasle elkartua da.

 Bizitza 
Diziplinarteko ikasketetan lizentziatu zen Kaliforniako Ikasketa Integralen Institutuan, psikoterapiako aholkularitzako masterra egin zuen eta 2019an filosofiako doktoretza lortu zuen.

Kaliforniako Ikasketa Integralen Institutuko irakasle elkartua da. Aikido entrenatzailea, Autonomous Presseko editore kudeatzailea eta World Futuresko editore aholkularia ere bada.

Ekarpen garrantzitsua egin du neuroaniztasunaren paradigma teorizatzeko. Walkerren ustez, neuroaniztasunaren paradigmak hiru oinarrizko printzipio ditu:

 Neuroaniztasuna (adimenen arteko aniztasuna) giza aniztasunaren forma natural, osasuntsu eta baliotsua da.
 Ez dago giza adimen mota «normal» edo «zuzenik».
 Neuroaniztasunarekiko gizarteak dituen jarrerak aldatzea giza aniztasunaren beste formekiko jarrerak aldatzearen antzekoa da.

Neuroaniztasunaren paradigma patologiaren paradigmatik bereizten du, desgaitasunaren eredu medikoan oinarritzen dena eta desberdintasun neurologikoak defizit mediko indibidualak direla suposatzen duena.

2008an Walkerrek neuroqueer terminoa asmatu zuen (Athena Lynn Michaels-Dillonek ere modu independentean asmatu zuen, eta Remi Yergeauk kontzeptua kontuan hartu zuen, neurological queerness gisa aipatuz). Termino hori queer teoriarekin erlazionatuta erabili zuen sozialki inposatutako neuroaraua eta sozialki inposatutako heteroaraua elkarren artean nola lotzen ziren aztertzeko. Neuroqueer hitza Michaels-Dillonen Defiant (2015) eleberriaren atzealdeko azalean eta Yergeauren Authoring Autism (2018) liburuan agertu zen lehen aldiz.

Walker queer, transfemeninoa eta autista da. Alaba bat du.

 Lanak 

 Artikuluak 

 Treating Social Anxiety in Autistic Adults with MDMA-Assisted Psychotherapy (Alicia Danforthekin batera, 2014)
 Reduction in Social Anxiety After MDMA-Assisted Psychotherapy with Autistic Adults: A Randomized, Double-Blind, Placebo-Controlled Pilot Study (Alicia Danforth, Charles S. Grob, Christopher Struble, Allison A. Feduccia, Lisa Jerome, Berra Yazar-Klosinski eta Amy Emersonekin batera, 2018)
 Toward a Neuroqueer Future (Dora M. Raymakerrekin batera, 2021)
 Autistic Perspectives on the Future of Clinical Autism Research (Heta Pukki eta beste hainbat egilerekin batera, 2022)

 Liburuak 

 Spoon Knife 3: Incursions (editore gisa, Andrew M. Reichartekin batera, 2018)
 Neuroqueer Heresies: Notes on the Neurodiversity Paradigm, Autistic Empowerment, and Postnormal Possibilities (2021)
 Spoon Knife 5: Liminal (editore gisa, Andrew M. Reichart eta Dora M. Raymakerrekin batera, 2021)
 Spoon Knife 7: Transitions (editore gisa, Mike Jungekin batera, 2023)

 Liburu-kapituluak 

 On Being Slippery (Towards an Archeology of the Soul bildumaren parte gisa, 2003)
 Throw Away the Master’s Tools: Liberating Ourselves from the Pathology Paradigm (Loud Hands: Autistic People, Speaking bildumaren parte gisa, 2012)
 Foreword (Michael Scott Monjeren Defiant liburuaren parte gisa, 2015)
 This Is Autism (The Real Experts: Readings for Parents of Autistic Children bildumaren parte gisa, 2015)
 Calvin and Clay, the Protective Manipulations of the Unconscious, and Friends of Ambiguous Ontological Status. Afterword (Michael Scott Monjeren Imaginary Friends liburuaren parte gisa, 2016)
 Somatics and Autistic Embodiment (Diverse Bodies, Diverse Practices: Toward an Inclusive Somatics bildumaren parte gisa, 2018)
 Autistic and Mad (Bonnie Burstowekin batera, The Revolt Against Psychiatry: A Counterhegemonic Dialogue bildumaren parte gisa, 2019)
 The Use of Transformative Somatic Practices in Processes of Collective Imagination and Collaborative Future-Shaping (Routledge Handbook for Creative Futures bildumaren parte gisa, 2023)

 Erreferentziak 

 Kanpo estekak 

Kategoria:Ameriketako Estatu Batuetako saiakeragileak
Kategoria:Queer teorialariak
Kategoria:Idazle autistak
Kategoria:XXI. mendeko idazleak
Kategoria:Ingelesezko idazleak
Kategoria:LGBT idazleak
Kategoria:Pertsona autisten eskubideen aldeko ekintzaileak
Kategoria:Ameriketako Estatu Batuetako irakasleak
Kategoria:Desgaitasuna duten irakasleak
Kategoria:Ameriketako Estatu Batuetako LGBT pertsonak
Kategoria:Transgenero eta transexualak